Kosova kremton pashkët
Në Kosovë, ceremonitë me rastin e kremtimit të Pashkëve edhe këtë vit po zhvillohen me masa të shtuara kujdesi për shkak të drojës nga zgjerimi i COVID-19 që deri tani ka prekur mbi 93 mijë veta.
Katedralja Shën Tereza në Prishtinë të dielen ishte më e zbrazët se rëndom kur mbahet mesha e ditës së Pashkëve. Pashkët edhe këtë vit po kremtohen më shumë në shtëpi në përpjekje për të shmangur grumbullimin e njerëzve për shkak të numrit në rritje të të infektuarve me COVID-19. Në Kosovë deri tash janë konfirmuar 93 mijë e 655 të infektuar dhe një mijë e 915 persona që kanë humbur jetën nga pasojat e COVID-19ës. Autoritetet ndërkaq kanë paralajmëruar mundësinë e hyrjes në fuqi të masave të reja kufizuese në përpjekje për të përmirësuar këtë situatë. Ipeshkvi i Kosovës, Dodë Gjergji, derisa po drejtonte meshën kryesore të shtunën mbrëma, ngushëlloi familjarët e atyre që kanë humbur jetën si pasojë e COVID-19ës. tha ai. Imzot Dodë Gjergji duke uruar besimtarët për këtë festë, tha se nisja e procesit të vaksinimit rritë shpresat për ditë më të mira. tha ai. Udhëheqës politik e fetar kanë uruar besimtarët e krishterë duke vënë theksin në thelbin e kësaj kremteje që qëndron në vepra të mira, paqe, harmoni, dashuri e në bashkëpunim ndërmjet njerëzve. Pashkët paraqesin kremten më të madhe të kalendarit liturgjik të të krishterëve që shënojnë ringjalljen e Krishtit që sipas Besëlidhjes së Re, kishte ndodhur tri ditë pas kryqëzimit të tij.